
Бүген Зәйдә Татарстан Республикасында газ салу инфраструктурасының берьюлы дүрт яңа объектын ачу тантанасы булды.

Чарада Татарстан Республикасы Президенты Рөстәм Миңнеханов катнашты.

"Барыгызны да Яңа ел алдыннан республикада тагын 4 яңа газ салу станциясе ачылу белән котлыйсым килә, - диде Рөстәм Миңнеханов. – Безнең республикада алар 28 булачак. Икътисадта пандемия белән бәйле кыенлыкларга карамастан, газ һәм газ-мотор ягулыгы куллану арта бара. «Газпром» компаниясенә һәм аның бүлекчәсенә - «Газпром газомоторное топливо»га әлеге проектларны гамәлгә ашырган өчен рәхмәт белдерәсем килә. «Газпром» җитәкчелеге безнең барлык ихтыяҗларыбызны һәрвакыт аңлый. Газ-мотор ягулыгында йөргән транспорт саны да артачак. Федераль ярдәм аркасында без газ-мотор ягулыгында техника сатып алуны стимуллаштырабыз. Моннан тыш, бездә техниканы газ-мотор ягулыгына күчерү буенча тулы бер программа бар. Ышанам ки, барысы да безнең экология өчен эшләнә».

Рөстәм Миңнеханов шулай ук ассызыклаганча, газ-мотор ягулыгын куллану – бу әле икътисадый яктан максатчан да.

«Газпром газомоторное топливо» ҖЧҖ генераль директоры Тимур Соин билгеләп үткәнчә, Россиядә газ-мотор ягулыгын куллану үсеше тенденциясе күзәтелә.

Онлайн режимда Нурлатта, Актаныш районында АГНКС һәм Минзәлә районында АГНКС ачу тантанасы узды.
Татарстан Президенты Рөстәм Миңнеханов газ-мотор инфраструктурасының берьюлы 4 яңа объектын ачты